open-index/open-wikipedia-markdown huggingface dataset:
צ'ארלס סוייר

**צ'ארלס וו. סוייר** (באנגלית: **Charles W. Sawyer**; 10 בפברואר 1887 – 7 באפריל 1979) היה פוליטיקאי ודיפלומט אמריקאי, מזכיר המסחר של ארצות הברית בשנים 1948–1953 תחת הנשיא הארי טרומן.

## ביוגרפיה
סוייר נולד בסינסינטי שבאוהיו, בנם של קרוליין באטלר ואדוארד מילטון סוייר. בשנים 1912–1916 היה חבר במועצת העירייה של סינסינטי. לפני הקריירה הפוליטית שלו עבד במשרד עורכי הדין "דינסמור & שול" שבסיסו בעיר הולדתו. בין שתי מלחמות העולם התבלט סוייר כאיש ציבור במדינת אוהיו. בשנות ה-30 של המאה ה-20, הוביל סוייר סיעה בתוך המפלגה הדמוקרטית שנאבקה עם גוש אחר של מרטין דייבי, מושל אוהיו, על השליטה במפלגה הדמוקרטית של אוהיו. בשנים 1933–1935 נבחר לסגן מושל המדינה. ב-1938 היה סוייר מועמד למושל אוהיו — אם כי לא זכה במועמדות מפלגתו לתפקיד.

סוייר נמנה בין מחברי הערעור על התיקון ה-18 לחוקת ארצות הברית. ב-1944, שיא מלחמת העולם השנייה, הנשיא פרנקלין דלאנו רוזוולט מינה את סוייר לשגריר ארצות הברית בבלגיה ובמקביל היה ציר בלוקסמבורג. כהונתו כשגריר בבריסל התעוררה המחלוקת סביב שלטונו של לאופולד השלישי, מלך הבלגים וסוייר עזב את אירופה בנובמבר 1945.

שלוש שנים אחרי ששב לאמריקה, ב-1948, מינה אותו הנשיא הארי טרומן למזכיר המסחר של ארצות הברית. במהלך כהונתו הצטווה סוייר בידי טרומן להשתלט ולהפעיל את מפעלי הפלדה ב-1952 שערכו שביתה עצומה בשיא מלחמת קוריאה. ההוראה למחלקת המסחר של ארצות הברית להשתלט על מפעלי הפלדה ניתנה במטרה למנוע שביתה עצומת-היקפים שלדעת טרומן תפגע ביכולתה של ארצות הברית להמשיך את הלחימה בחצי האי קוריאה. בעודו מזכיר המסחר, הכריז סוייר על "שבוע המזכירים הלאומי" הראשון מ-1 עד 7 ביוני 1952.

כשסוייר חזר לסינסינטי לאחר שירותו בקבינט של ארצות הברית בממשל טרומן, הצטרף למשרד עורכי הדין "טאפט, סטטיניוס והוליסטר", אשר נוסד בידי פוליטיקאי בולט נוסף מסינסינטי, רוברט טאפט, בנו הבכור של הנשיא לשעבר ויליאם הווארד טאפט. ב-1968 כתב ספר בשם "דאגותיו של דמוקרטי שמרני", שיצא לאור בהוצאת הספרים של אוניברסיטת דרום אילינוי. בערוב ימיו היה חבר במספר ועדות ציבוריות.

הוא נפטר באפריל 1979 בגיל 92, בפאלם ביץ' שבפלורידה. הוא נטמן בבית העלמין ספרינג גרוב השוכן בקרבת עיר הולדתו סינסינטי, אוהיו.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:שגרירי ארצות הברית בבלגיה
קטגוריה:סגני מושלי אוהיו
קטגוריה:חברי הקבינט של ארצות הברית בממשל הארי טרומן
קטגוריה:מזכירי המסחר של ארצות הברית
קטגוריה:עורכי דין אמריקאים
קטגוריה:בוגרי אברלין קולג'
קטגוריה:בוגרי בית הספר למשפטים באוניברסיטת סינסינטי
קטגוריה:אמריקאים שנולדו ב-1887
קטגוריה:אמריקאים שנפטרו ב-1979
מקהלת פרחי בני הישיבות

**מקהלת פרחי בני הישיבות** (באנגלית **The Yeshiva Boys Choir**) הידועה גם בשם "ישיבה בויס" או בקיצור "YBC", היא מקהלת ילדים יהודים אמריקאים המשתייכת למוזיקה החסידית, הפועלת בארצות הברית משנת 2003 בניהולם של יוסי ניומן והמלחין אלי גרסטנר.

## היסטוריה
בשנת 2003 חברו המלחין אלי גרסטנר וחבר ילדותו יוסי ניומן, שהיה אז מורה כיתת ג' ומלחין מקהלה בבית ספר בקליבלנד, והקימו את מקהלת הילדים. הילדים הראשונים היו תלמידים נבחרים מבית הספר שלימד בו יוסי ניומן. משכנה של המקהלה נדד בכמה אתרים ברחבי ארצות הברית, עם הקמתה היה משכן המקהלה בעיר קליבלנד, לאחר מכן עברו לשכונת פאר רוקאוואי ברובע קווינס שבניו יורק. לאחר מכן עברה לשכונת פלטבוש ברובע ברוקלין, מקום מגוריו של אלי גרסטנר. לאחר מכן עברה לשכונת בורו פארק באותו הרובע, ובאוקטובר 2018 הגיעה הלהקה למשכנה החדש במחוז פאסיק במדינת ניו ג'רזי.
נכון לאוקטובר 2016 נמנים במקהלה למעלה מ-50 ילדים, מכיתה א' עד כיתה ח'.

המקהלה מופיעה בעיקר בארצות הברית, אך גם מחוצה לה, כמו באנגליה, קנדה וישראל. עם השנים, נהייתה המקהלה פופולרית בעולם המוזיקה החסידית גם בישראל, ורבים מסרטוני השירים שלהם ביוטיוב זכו למיליוני צפיות. לפי מחקר הפופולריות השנתי של זמרי המוזיקה החסידית שביצע אתר כיכר השבת, ע"פ נתוני צפייה ביוטיוב, זכתה המקהלה פעמיים ברצף במקום השישי, בשנים ה'תשע"ט וה'תש"ף.

## דיסקוגרפיה
* YBC – כל המתפלל (2003)
* YBC II – ואהבת לרעך כמוך (2005)
* (YBC LIVE! (2005''
* YBC III – שבחי (2007)
* YBC IV – שמו של מלך (2009)
* (YBC LIVE! II (2009
* (YBC LIVE! III (2010
* YBC 5 – חנוכה (2010)
* (YBC LIVE! 4 (2011
* אמן (ווקאלי) (2012)
* YBC 6 – מודה אני (2014)

## שירים בודדים
* עד עולם - בני פרידמן והחבר'ה (2012)
* טוב (2017)
* Mi X6 (2019)
*ולשלום - פרויקט חיזוק (2021)

## קישורים חיצוניים
*  

## הערות שוליים

קטגוריה:מקהלות ילדים ונערים
קטגוריה:יהדות ארצות הברית
אמריקאנקה

**אמריקאנקה** הוא כינויו של **מרכז המעצר לפני המשפט של הקג"ב הבלארוסי** (ברוסית: СИЗО КГБ) זהו כלא לעיכוב אסירים זמניים במרכז מינסק, המופעל על ידי הקג".ב של בלארוס. הכלא משמש למעצר אנשים שנגדם מתבצעת חקירה על ידי הקג"ב, בפרט במקרים בהם מדובר באינטרסים של המדינה.
## היסטוריה
ראשית הכלא כבית סוהר פנימי של המשטרה החשאית הסובייטית, הצ'קה. הוא הוקם בשנות העשרים של המאה העשרים כחלק ממכלול בניינים ששימש את הצ'קה. כינויו "אמריקאנקה" (האמריקאית) מתייחס לצורה של הכלא בתור בפנאופטיקון, שהתבסס על העיצוב של בתי כלא בארצות הברית.

הבניין שימש לימים את הארגוני היורשים של הצ'קה: קומיסריון הפנים העממי והוועדה לביטחון המדינה.

בשנת 1946, לאחר תום מלחמת העולם השנייה ושיקום השליטה הסובייטית בבלארוס, שופץ הבניין.

## סנקציות נגד עובדי הכלא
בעקבות פיצוץ מחאות האופוזיציה הדמוקרטית לאחר כביכול טענות לזיופים בבחירות לנשיאות בשנת 2010, מספר קציני קד"ב הועמדו לרשימת הסנקציות של האיחוד האירופי. הסנקציות הוסרו בשנת 2016 בעקבות שיפור ביחסי בין בלארוס לאיחוד האירופי.
* אל"ם אלכסנדר ולדימירוביץ' אורלוב, ראש אמריקאנקה: על פי האיחוד האירופי, הוא היה אחראי באופן אישי ל"טיפול או ענישה אכזריים, לא אנושיים ומשפילים של עצורים" בשבועות והחודשים שלאחר הפיצוץ בהפגנות במינסק ב-19 בדצמבר 2010 ערב הבחירות לנשיאות 2010. הוא היה ברשימת הסנקציות של האיחוד האירופי בשנים 2011–2016
* אל"ם אולג אנטולייביץ' צ'רנישוב ; על פי החשד, הוא השתתף באופן אישי בעינויים של פעילי האופוזיציה בכלא מינסק לאחר הפיצוץ בהפגנת המחאה שלאחר הבחירות ב-19 בדצמבר 2010.
* סגן אלוף דמיטרי ויאצ'סלבוביץ' סוחוב, איש המודיעין הנגדי הצבאי של הקד"ב שהואשם בכך שזייף ראיות והשתמש באיומים על מנת לסחוט וידויים מפעילי האופוזיציה העצורים באמריקאנקה במינסק, לאחר הפיצוץ בהפגנת המחאה שלאחר הבחירות במינסק ב-19 בדצמבר 2010.

## אסירים בולטים
### קורבנות הדיכוי הסובייטי
* באריס ראהולה, פעיל למען עצמאות ממערב בלארוס, בהמשך סגן נשיא המועצה של הרפובליקה הדמוקרטית של בלארוס בגלות.
* מעל 130 קורבנות הוצאה להורג המונית של בלארוסים בשנת 1937, כולל:
** יקאו בראנשטיין
** אנטול וולני
** פלאטון הלאבאץ'
** ואלרי מארקו
* אזרחים פולנים שנעצרו לאחר הפלישה הסובייטית לפולין בשנת 1939.
* ארנסט סאבילה.

### מתנגדים פוליטיים של הנשיא [[אלכסנדר לוקשנקו|לוקשנקו]]
#### מועמדים לנשיאות 2010
* מיקאלאז' סטאקייביץ'
* אנדריי סאניקאו
* ולדימיר ניקולאייביץ'
* ויטאל רימאשאוסקי
* אלץ' מיכאלייביץ'

#### מנהיגי אופוזיציה ופעילים
* פאבל סייביארניץ'
* דמיטרי דשקייביץ'
* אנטול לאביידז'קה
* נסטה פלז'אנקה

#### עיתונאים
* נטליה רדזינה
* אירינה חליפ

### זרים
* ולדיסלב באומגרטנר, מנכ"ל חברת אורלקלי

## ראו גם
* מערכת הביטחון הבלארוסית
* טירת פישצ'לאוסקי
* כלא אוקרסטין

## הערות שוליים

קטגוריה:בלארוס: בתי סוהר
קטגוריה:מינסק: מבנים
קטגוריה:בלארוס: צבא וביטחון
אלפין סוג 3 קלאבמן

**אלפין סוג 3 קלאבמן** (באנגלית : **Elfin Type 3 Clubman**) היא מכונית ספורט בתצורת רודסטר מתוצרת "Elfin Sports Cars"  האוסטרלית אשר יוצרה בין השנים 2007–1998

## "אלפין סוג 3 קלאבמן"
* יוצרו 70 יחידות.
* מכונית דו-מושבית פתוחה.
* מנוע קדמי.
* מנוע בנזין - 1.6 ליטר.
* מנוע טויוטה סדרה "Toyota A engine"  סוג מנוע "4A-LC".
* סוג הנעה : הנעה אחורית.

## ראו גם
* אלפין MR5
* אלפין MS8 סטרימליינר
* אלפין MS8 קלאבמן

## קישורים חיצוניים

## הערות שוליים

קטגוריה:דגמי מכוניות שהושקו ב-1998
קטגוריה:מכוניות ספורט
קטגוריה:מכוניות קבריולה
קטגוריה:כלי רכב המיוצרים באוסטרליה
סוג 3 קלאבמן
נונאטאק הריסון

**נונאטאק הריסון** או **נונאטאק האריסון** (באנגלית: **Harrison Nunatak**) הוא נונאטאק מכוסה שלג בחלק הדרום-מזרחי של האי ת'רסטון, שבאנטארקטיקה, בפסגות פאונדרז, ברכס הריטג' שבאנטארקטיקה.

הנונאטאק ממוקם 7 קילומטרים דרומית לקרחון סאבג'.

## היסטוריה
### גילוי הנונאטאק

הנונאטאק התגלה מן האוויר, בטיסת מסוק שהמריא מאוניית צי ארצות הברית Burton Island במסגרת משלחת החקר לים בלינגהאוזן של צי ארצות הברית, בפברואר 1960 (הקיץ האוסטרלי של שנת 1960).

### מקור השם

שמו של הנונאטאק ניתן לו על ידי הוועדה המייעצת לשמות האנטארקטיים.

הנונאטאק נקרא על שמו של הנרי ט. הריסון, הבן (Henry T. Harrison, Jr.), שהיה מטאורולוג במשלחתו של ריצ'רד בירד לחקר אנטארקטיקה, בין השנים 1928–1930.

## לקריאה נוספת

• International Symposium on Antarctic Earth Sciences 5th : 1987, **[https://books.google.co.il/books?id=D0zjDidZnO4C&pg=PA401&lpg=PA401&dq=%22Harrison+Nunatak%22&source=bl&ots=8k0wYcZqDO&sig=ACfU3U3wOGG-2KQKWXK4etpQu0D8Oid_4w&hl=en&sa=X&ved=2ahUKEwivj_TI1NPoAhUN2KQKHUpaC7UQ6AEwBHoECAsQLw#v=onepage&q=%22Harrison%20Nunatak%22&f=false Geological Evolution of Antarctica]**, Cambridge, England, P 401

• A.M. GRUNO, D. V. Kent, I. W. D. Dalzeil, **[https://core.ac.uk/download/pdf/161438435.pdf New Paleomagnetic Data From Thurston Island' Implications for the Tectonics of West Antarctica and Weddell Sea Opening]**, JOURNAL OF GEOPHYSICAL RESEARCH, VOL. 96, NO. Bll, PAGES 17,935-17,954, OCTOBER 10, 1991 

## קישורים חיצוניים
* נונאטאק הריסון באתר הסקר הגאולוגי של ארצות הברית
* נונאטאק הריסון באתר הגאזט האנטארקטי המשווה SCAR של ממשלת אוסטרליה

## הערות שוליים

הריסון
יאנגו סימנדיריס

**יעקב יאנגו (ג'ון) סימנדריס** (ביוונית: **Γιάγκος Σημαντήρη**; 5 בפברואר 1940 - 9 במרץ 2007) היה כדורגלן ישראלי-יווני ששיחק בהפועל חיפה בשנות ה-50 ובשנות ה-60.

## קריירה
יאנגו נולד בחיפה. הוא החל את דרכו בגיל 14 כשוער בקבוצת הנערים של תל-עמל, ולאחר מכן שיחק בכל התפקידים בנוער של הפועל חיפה. ב-1956 הוא זכה באליפות הארצית לנוער עם המאמן דוד שוייצר. לאחר מכן, יאנגו עלה לבוגרים בגיל 17 והוצב בתפקיד המגן הימני ושיחק יחד עם אחיו, מיכאל ועמנואל בהרכב. משחקו הבכורה של יאנגו היה בדרבי הראשון בעונת 1956/57, בו מכבי חיפה ניצחה 1:0. לאחר מספר הפסדים הוא הוסט לתפקיד התקפי יותר והראה את יכולתו גם בכיבוש שערים. יאנגו פרח במיוחד תחת הדרכתו של המאמן זלטקו צ'ייקובסקי שהגיע לקבוצה ב-1958. את עונת 1957/58 הוא סיים כמלך השערים של הקבוצה עם שבעה כיבושים. לאחר מכן, יאנגו ואחיו מיכאל שהיה קפטן הקבוצה, היו שותפים להגעה לגמר גביע המדינה, הזכייה בגביע העשור וסגנות האליפות בליגה. לפני עונת 1959/60 יאנגו החליט להצטרף לאחיו עמנואל ששיחק ביוון. הוא כבר רכש כרטיס לאוניה ונפרד מחבריו לקבוצה, אבל שוכנע על ידי המאמן ברגע האחרון להישאר והוא נשאר לעונה נוספת. יאנגו המשיך להצטיין במדי הפועל חיפה שרצה בצמרת אבל לא הצליחה להתמודד על האליפות. המשחק האחרון באותה עונה היה מול מכבי תל אביב שהוליכה את הטבלה והייתה זקוקה לנקודה כדי לזכות באליפות. הפועל חיפה ניצחה 1:2 והפועל פתח תקווה זכתה באליפות. זה היה משחקם האחרון של האחים סימנדיריס בהפועל חיפה.

בקיץ 1960 הוא חתם באולימפיאקוס מהליגה היוונית, שם שיחק כחמש שנים וערך כ-87 הופעות בליגה הראשונה. בשנת 1965 עבר לOFI כרתים מהליגה השנייה ושיחק כארבע שנים תחת קבוצת המילואים של המועדון. ב-1969 חתם ב-לאריסה ובה שיחק עד שפרש בשנת 1974. תחת לאריסה זכה סימנדיריס בשתי אליפויות.

## קריירה בנבחרת
יאנגו שהצטיין בהפועל חיפה זומן ב-1959 לנבחרת ישראל והופיע במשחק ידידות מול נבחרת פולין (1-1). אבל אביו של יאנגו התעקש שהבנים ישמרו על אזרחותם היוונית ובשל כך נמנעה ממנו הזכות לשחק במשחקים רשמיים של הנבחרת. תחת נבחרת יוון שיחק יאנגו משחק אחד, ב-1961 נגד נבחרת צפון אירלנד (2-1).

יחד עם פאבלוס וסיליו (יוון וקפריסין), קוסטאס חמיס (יוון ורומניה) ואופוסטולס ג'אנו (יוון ואוסטרליה) היו שחקני הכדורגל היוונים היחידים ששיחקו בשתי נבחרות שונות אך יאנגו היחיד שגם לקח חלק במשחק רשמי.

## חיים אישיים
משפחת סימנדיריס התגוררה בחיפה בסמוך למושבה הגרמנית ולמגרש הפועל. לאב המשפחה ששיחק בעברו במצרים, הגיע מיוון נולדו שלושה בנים. מיכאל המכונה "מיכאליס" יליד 1936, עמנואל המכונה "לולי" יליד 1938 ויעקב שכונה "יאנגו" יליד 1940. האחים סימנדיריס שיחקו בקבוצת הנוער של הפועל חיפה. הראשון שהגיע לקבוצה הבוגרת ב-1953 היה מיכאליס שתפס את עמדת הבלם ושנה אחריו הצטרף אחיו לוליק ששיחק בקישור. מיכאל פרש מכדורגל ב-1963 בשל פציעה בכף הרגל ועמנואל פרש ועזב את יוון לדרום אפריקה וניהל סופרמרקט.

לאחר פרישתו של יאנגו הוא עבד כנהג מונית. בשנת 2007 הלך לעולמו בגיל 67 והותיר אחריו אישה ושלושה ילדים.

## קישורים חיצוניים

* 
* 

קטגוריה:כדורגלנים יוונים
קטגוריה:כדורגלנים ישראלים
קטגוריה:מגני כדורגל יוונים
קטגוריה:מגני כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני אולימפיאקוס
קטגוריה:כדורגלני OFI כרתים
קטגוריה:כדורגלני לאריסה
קטגוריה:כדורגלני נבחרת ישראל
קטגוריה:כדורגלני נבחרת יוון
קטגוריה:יוונים שנולדו ב-1940
קטגוריה:ישראלים שנולדו ב-1940
קטגוריה:יוונים שנפטרו ב-2007
קטגוריה:ישראלים שנפטרו ב-2007
המשרד למצבי חירום של בלארוס

**המשרד למצבי החירום של בלארוס** (בבלארוסית: **Міністэрства па надзвычайных сітуацыях**) היא סוכנות ממשלתית המפקחת על שירותי חירום ומבצעי חיפוש והצלה בבלארוס. זהו המשרד העיקרי האחראי על הגנת העם הבלארוסי במהלך אסונות טבע.

מבנה במשרד ממוקם ברחוב המהפכה במינסק. המשרד למצבי חירום הוקם על פי צו של הנשיא אלכסנדר לוקשנקו ב-23 בספטמבר 1994, בהשראת המשרד למצבי חירום והגנה אזרחית של רוסיה. 

## תפקידים
המשרד מבצע את התפקידים הבאים: 

* בקרה וניהול תחום המניעה והחיסול של מצבי חירום, אסונות מעשה ידי אדם והגנה אזרחית 
* בטיחות אש, פיקוח על בטיחות התעשייה, בטיחות גרעינית וקרינה 
* התמודדות עם השלכות אסון צ'רנוביל 
* יצירה ושימור כח אדם בעל ניסיון 
* רגולציה בתחום בטיחות הניווט של כלי שיט קטנים על נתיבי מים בתוככי בלארוס 

## מבנה
#### שרים
בראש המשרד עומד שר ממשלתי הממונה על ידי הנשיא בהמלצת ראש הממשלה ובהסכמת הממשלה.

### מנהלות
* מנהלת מחוז ברסט 
* מנהלת מחוז ויטבסק 
* מנהלת מחוז גומל 
* מנהלת מחוז הורדנה 
* מנהלת מחוז מינסק 
* מנהלת העיר מונילב 
* מנהלת העיר מינסק 

## ראו גם
* FEMA, הסוכנות הפדרלית למצבי חירום של ארצות הברית
* פיקוד העורף, המקבילה הישראלית
* השירות הממלכתי למצבי חירום של אוקראינה
* ממשלת בלארוס 
* 
* הכוחות המזוינים של בלארוס

## קישורים חיצוניים

*  
* МЧС Беларуси - יוטיוב רשמי 
### אתרי המנהלות
* מנהלת מחוז ברסט 
* מנהלת מחוז ויטבסק 
* מנהלת מחוז גומל 
* מנהלת מחוז גרודנו 
* מנהלת מחוז מינסק 
* מנהלת העיר מוהילב 
* מנהלת העיר מינסק

## הערות שוליים
 

קטגוריה:חירום
קטגוריה:כיבוי אש
קטגוריה:ארגוני הגנה אזרחית
קטגוריה:משרדי ממשלת רפובליקת בלארוס
למורי קוף

**למורי קוף** או **ארכאולמורים** (שם מדעי: Archaeolemuridae; מילולית: "למורים עתיקים") היא משפחה של למורים נכחדים שחיו באי מדגסקר. הם קרובים למגלדאפיס (למור הקואלה) וללמורי העצלן, וכולם היו גדולים בהרבה מקרוביהם החיים כיום. כולם נכחדו לפני 3,000 עד 1,000 שנה מזמננו עקב הגעת האדם למדגסקר.

למורי הקוף כוללים שני סוגים שהגיעו לממדים של בבונים במשקל 15 עד 35 קילוגרם, והם היו ככל הנראה שוכני קרקע הרבה יותר מהלמורים החיים בימינו. ממבנה שיניהם ומאפיינים נוספים מרמזים על קרבתם לאבות ממשפחת האינדריים. הם קרויים למורי קוף עקב מבנה ארובות העיניים הגדולות שלהם המופנה קדימה, חוטמם הקצר ומצחם הגדול שהכיל מוח גדול יחסית. ככל הנראה הם חיו בחבורות מורכבות יחסית ללמורים ודמו באורח חייהם לקופים מודרניים.

על אף דמיונם לקופים הם היו ככל הנראה פעילי לילה עקב ארובות העיניים הגדולות הרגישות יותר לאור. לתזונתם הם ניזונו מעשבים וזרעים כמו הבבונים הזנובים, אך ייתכן שגיוונו גם בבעלי חיים קטנים.

## מיון
*סוג הדרופיתקוס (*Hadropithecus*)
**מין *Hadropithecus stenognathus*
*סוג ארכאולמור (*Archaeolemur*)
**מין *Archaeolemur edwardsi*
**מין *Archaeolemur majori*

## קישורים חיצוניים

*
קטגוריה:מאובני טקסונים שתוארו ב-1896
קטגוריה:טקסונים שהתפתחו בפלייסטוקן
שי מזור

**שי מזור** (נולד ב-14 ביוני 1993) הוא כדורגלן ישראלי המשחק בעמדת הקשר במ.כ. ירושלים.

## קריירה
מזור נולד וגדל במעלה אדומים והחל את הקריירה שלו במחלקת הנוער של בית"ר ירושלים. בנובמבר  חתם בהפועל קטמון ירושלים מהליגה הלאומית. ב-29 בנובמבר 2013 ערך את הופעת הבכורה שלו בקבוצה בהפסד 1–3 להפועל בני לוד. בעונת הבכורה שלו רשם 24 הופעות בליגה, אך הקבוצה ירדה לליגה א'. מזור שיחק בקטמון גם בליגה א', והיה שותף לחזרה שלה לליגה הלאומית אחרי שנה. ב-6 בדצמבר 2014 הבקיע את שער הבכורה שלו בקריירה בניצחון 0–6 נגד מכבי אום אל-פחם. ב-9 באוגוסט 2016 חתם בהפועל כפר שלם בה שיחק שנתיים.

ב-25 ביולי 2018 חתם בבני יהודה מליגת העל. ב-20 באוקטובר 2018 ערך את הופעת הבכורה שלו בליגת העל בתיקו 0-0 נגד הפועל תל אביב. במחזורי הסיום כבש את שער הבכורה שלו בליגת העל, בניצחון 0–2 על מכבי נתניה.

ב-8 באוגוסט 2019 ערך את הופעת הבכורה במוקדמות הליגה האירופאית במשחק החוץ מול נפטצ'י באקו, שהסתיים בתוצאה 2-2. כמו כן שותף ביתר המשחקים באותו הקמפיין. בעונת 2019/2020 ערך במדי הכתומים 21 הופעות בליגת העל בהן כבש שלושה שערים ובישל שניים נוספים. בעונה זו כבש את הצמד הראשון שלו בליגת העל, בניצחון 0–5 על הפועל חדרה, במסגרת המחזור ה-28.

בסיום עונת 2020/2021 ירד עם בני יהודה תל אביב לליגה הלאומית. באותה העונה רשם 29 הופעות וכבש שער אחד. ב-1 בפברואר 2022 חתם בסקציה נס ציונה ובסיום עונת 2021/2022 העפיל עם הקבוצה לליגת העל.

ב-27 ביוני 2022 חתם במועדון ספורט כפר קאסם. ב-18 באוגוסט ערך הופעת בכורה, בהפסד 0–1 להפועל פתח תקווה.

ב-30 בינואר 2023 חתם בהפועל כפר סבא.

ב-6 באוגוסט 2024 חתם במ.כ. ירושלים.

## תארים
; הפועל קטמון
*ליגה א': 

; בני יהודה
*גביע המדינה: 2018/2019

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מעלה אדומים: כדורגלנים
קטגוריה:כדורגלני הפועל קטמון ירושלים
קטגוריה:כדורגלני הפועל כפר שלם
קטגוריה:כדורגלני בני יהודה תל אביב
קטגוריה:כדורגלני סקציה נס ציונה
קטגוריה:כדורגלני מועדון ספורט כפר קאסם
קטגוריה:כדורגלני הפועל כפר סבא
קטגוריה:ישראלים שנולדו ב-1993
הוועדה הממלכתית לרפואה משפטית של בלארוס

**הוועדה הממלכתית לרפואה משפטית של [[בלארוס|הרפובליקה של בלארוס]]** היא מערכת ריכוזית של גופים ממלכתיים בבלארוס, המפעילה סמכויות בתחום פעילות מומחים לרפואה משפטית. מהווה חלק ממערכת הביטחון הבלארוסית.

הוועדה נוצרה על בסיס השירות הממלכתי של מומחיות משפטית רפואית, חטיבות מומחים של גופי אכיפת החוק, מחלקות חירום ויחידות, כוחות צבא ויחידות מומחים של משרד המשפטים של בלארוס, ב-22 באפריל 2013, והחלה את פעילותה ב-1 ביולי 2013. יו"ר הוועדה הוא אנדריי שבד.

## היסטוריה
לראשונה טופלה בשנת 1992 סוגיית הרפורמה במערכת המוסדות לרפואה משפטית ברפובליקת בלארוס, אולם לאימוץ ההחלטה הסופית קדמה עבודה רחבת היקף. כתוצאה מכך, במהלך הרפורמה במערכת השיפוטית והמומחית הועמדו במרכז הנושא מעמדו המיוחד של המומחה לרפואה משפטית וחשיבות מסקנתו לביסוס האמת בתיקים פליליים, מינהליים, אזרחיים וכלכליים.

הבסיס להקמתה של הוועדה לבחינה משפטית היה:
* יחידות משפטיות מומחיות של גופי אכיפת החוק;
* שירותי המדינה של מומחיות משפטית רפואית, כולל מחלקות אזוריות ומחלקת מינסק לרפואה משפטית;
* מומחי "מעבדה צבאית מרכזית מספר 80" של משרד ההגנה;
* מחלקת ההתמחות במצבי מחקר ומצבי חירום במרכז לתקינה ומומחיות בתחום הגנת האוכלוסייה והשטחים ממצבי חירום של "המכון המדעי למחקר לבטיחות אש ובעיות מצבי חירום" של המשרד למצבי חירום, היחידה להפעלת מערכת למניעה וחיסול של מצבי חירום והגנה אזרחית, מחקר, התמחות במצבי חירום ושריפות של מרכזים מדעיים ומעשיים של מחלקות אזוריות במשרד למצבי חירום;
* מרכז למומחיות פלילית של משרד המשפטים של בלארוס.
ב-1 ביולי 2013 הוועדה החלה לתפקד. ב-19 בדצמבר 2014 נשיא הרפובליקה, אלכסנדר לוקשנקו, הציג בפני יו"ר ועדת המדינה את דגל הוועדה החדש.

## משימות
המשימות העיקריות של הוועדה הן:

* יישום מדיניות המדינה בתחום הפעילות המשפטית, לרבות התמיכה המדעית והמתודולוגית שלה;
* הכשרה, הסבה מקצועית והסמכה של מומחים, חוקרים ועובדים אחרים הנמצאים בתחום הכישורים לזיהוי פלילי;
* פעילויות מומחים לרפואה משפטית;
* קביעת ההוראות העיקריות לשיפור פעילויות מומחים לרפואה משפטית ויישומן, יישום מעשי של מדע וטכנולוגיה, ניסיון חיובי, צורות ושיטות חדשניות של מחקרים ברפואה משפטית;
* שיתוף פעולה בינלאומי בתחום ארגון ופיתוח של פעילות מומחה לרפואה משפטית.

## מבנה
מערכת הוועדה כוללת את הגופים הממלכתיים הבאים:

* המשרד המרכזי של הוועדה;
* יחידות טריטוריאליות;
* מחלקות משנה אזוריות;

## גלריה
סמלים

קובץ:Геральдика ГКСЭ РБ.png|סמל הוועדה
קובץ:Знамя ГКСЭ РБ.png|דגלי ראש הוועדה
קובץ:Флаг ГКСЭ РБ.png|דגל הוועדה 


## קישורים חיצוניים
* 
* צו נשיא הרפובליקה של בלארוס מיום 22 באפריל 2013 מספר 202 "על הקמת הוועדה"
* חוק הרפובליקה של בלארוס מיום 15 ביולי 2015 להסדרת פעילות הוועדה

## הערות שוליים

קטגוריה:בלארוס: צבא וביטחון
קטגוריה:רפואה משפטית
קטגוריה:בלארוס: ארגוני אכיפת חוק
עיר תעשייה

**עיר תעשייה** או **עיר תעשייתית** זוהי עיר מתמחה בה מרוכזים הכלכלה והפיתוח העירוני סביב הייצור התעשייתי הממוקמים בה ומאופיינים בכמות גדולה של מפעלים, בתי חרושת, ואזורי תעשייה גדולים. בדרך כלל מונח זה מתייחס אל ערים בהם ממוקמת תעשייה כבדה כגון: חיפה ואשדוד. בדרך כלל עיר תעשייתית נמצאת בשלב כלשהו במהלך התיעוש הרב בו הוא משפיע גם על ערים נוספות בגלל פרסומם של מפעלים בעיר זו. בסוף המאה ה-19 הצורה והתפקודים של מרבית הערים התעשייתיות הושפעו על היחסים חברתיים על תושבי העיר ועל העובדים בערים הללו. מנצ'סטר באנגליה נחשבת לאבטיפוס של עיר התעשייה על בסיס התצפיות של פרידריך אנגלס.

## במדינות קומוניסטיות
במדינות בעלות גישות קומוניסטיות או מדינות העולם השלישי רוכזו רוב המפעלים החשובים של אותן המדינות בערי הבירה כגון: מוסקבה, רוסיה לעומת מדינות המערב בהם ערי הבירה שימשו בתור ערי מסחר העיקריות של המדינה.

## בישראל
בישראל הוקמו ברבות השנים ישובי מפעלים שאינם גם בעלי מאפיינים של עיר אלא יישובים שעיקר פרנסתם ותעסוקתם הוא מפעל מסוים או כמה מפעלים בודדים הממוקמים בשטחם.

## בסין
במדינות בהם ישנו ריכוז גבוהה של דוברי סינית המונח "עיר תעשייה" נוטה להתייחס לערים בהן הכלכלה העירונית מובלת רק על ידי תעשיות כבדות או שהתעשייה הכבדה היא בעלת רושם משמעותי של העיר לאנשים שהם אינם תושביה המקומיים.

## קישורים חיצוניים
*  ישובי המפעל בארץ ובעולם באתר של גילי חסקין

תעשייה
קטגוריה:תעשייה
ברט קרויזר

**ברט אליוט קרויזר** (באנגלית: **Brett Elliott Crozier**; נולד ב-24 בפברואר 1970) הוא קפטן בצי ארצות הברית. בתפקידו האחרון שירת כמפקד נושאת המטוסים תאודור רוזוולט.
## ביוגרפיה
קרויזר נולד וגדל סנטה רוזה, קליפורניה. ב-1992 סיים לימודים באקדמיה הימית של ארצות הברית והתגייס לצי ארצות הברית, הוא בחר לשרת בכוחות האוויר, והוכשר כטייס מסוקים. ב-1999, בצעד נדיר, עשה הסבה למטוסי קרב והוסמך כטייס קרב בצי האמריקני. כטייס קרב לחם קרויזר במבצע חופש לעיראק ושירת במגוון תפקידי מטה ופיקוד בצי ובהם פיקוד על טייסת מטוסי F/A-18 הורנט. בהמשך מונה לפקד על נושאת המטוסים תאודור רוזוולט. קרויזר הודח מתפקידו לאחר שבתגובה לכך שפיקוד הצי האמריקני סירב לפנות מספינתו יותר ממאה מאנשי צוותו שחלו בקורונה, שלח מכתב לכלי התקשורת שבו חשף את המצב בספינה. אף שבעקבות מכתבו אנשיו פונו לקבלת טיפול, מזכיר הצי תומאס מודלי הדיח אותו מתפקידו בנימוק שחרג מסמכותו כשחשף את הפרשה לציבור.

## קישורים חיצוניים

* 
* 

## הערות שוליים

קטגוריה:קצינים וחוגרים בצי ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים מעוטרי אות לגיון ההצטיינות
קטגוריה:בוגרי האקדמיה הימית של ארצות הברית
קטגוריה:טייסי צי ארצות הברית
קטגוריה:מעוטרי מדליית האוויר
קטגוריה:אמריקאים שנולדו ב-1970
יום יום עם מיה

**יום יום עם מיה** (באנגלית: **MyaGo**) היא סדרת הנפשה לילדים, אשר עוקבת בילדה שאהבתה לחיים דובקת בכל מי שסביבה.

הסדרה הייתה מועמדת בשנת 2019 לפרס התסריט הטוב ביותר לסדרת פרה-סקול, בטקס פרסי האנימציה באירלנד.

## תקציר העלילה
מיה אור היא ילדה חייכנית בעלת תחביב מיוחד - גילוי דברים חדשים. בזכות יצר ההרפתקנות שלה, היא מגלה בכל יום משהו חדש. ההנאה הגדולה של מיה, ללמוד מהתרחשויות שהיא חווה בפעם הראשונה, סוחפת בעקבותיה את כל הסובבים אותה. מיה גרה בעיר יום-יום הסואנת, יחד עם משפחתה: אמא, אבא, אחיה התינוק והכלב שלה. בכל פרק היא יוצאת לחקור משהו חדש על העולם, נתקלת באירועים מרתקים ונהנית ממגוון עשיר של הפעילויות הכיפיות שחיי היומיום יכולים להציע לה.

## דמויות
* מיה אור
* דור עצור
* שירי יחד
* תמי שחק

## קישורים חיצוניים

קטגוריה:ערוץ הופ!: תוכניות רכש
קטגוריה:סדרות טלוויזיה איריות לילדים
Novo

**Novo / Nuevo** (בעברית: **חדש**) הוא סינגל שהוקלט על ידי הזמרת-יוצרת האיטלקייה לאורה פאוזיני, ביחד עם הצמד הברזילאי סימונה & סימריה, מתוך האלבום, *[[Fatti sentire]]*. השיר יצא לאור ב-30 במרץ 2018, על ידי חברות התקליטים האחים וורנר ואטלנטיק רקורדס, כסינגל מתוך האלבום.

במקור, הוקלט השיר בגרסה הנקראת "Novo", בה משתתף הצמד סימונה & סימריה, תוך שבהמשך הוקלטה גרסה שנקראה "Nuevo", בה לא משתתף הצמד.

## רקע וכתיבה
השיר נכתב על ידי לאורה פאוזיני, דניאל וולטיק ויואל הנרקס והופק על ידי פאוזיני ואטורה גרנשי. השיר משלב בתוכו את סגנון הפופ הלטיני, תוך שהוא מכיל בתוכו אלמנטים של דאנסהול ורגאטון, בדומה לשירים נוספים מתוך האלבום, *Fatti sentire*.

עם יציאתו, עלה השיר לרשת הזרמת המדיה ספוטיפיי. כמו כן, צבר שם השיר למעלה מ-10 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של לאורה פאוזיני ב-30 במרץ 2018, יום צאתו של השיר כסינגל. לאורכו של הקליפ ניתן לראות את פאוזיני כשהוא לובשת מעיל עור עליו כתוב "איטליה & ברזיל", תוך שניתן לראות את סימונה & סימריה שרות את השיר ורוקדות לצליליו.

נכון לפברואר 2020, מונה הצפיות של הקליפ עומד על למעלה מ-4 מיליון צפיות. הקליפ של "Nuevo", צבר למעלה מ-10 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי סימונה & סימריה
קטגוריה:שירים באיטלקית
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
מטאלואינווסט

**מטאלואינווסט** (ברוסית: **Металлоинвест**) היא חברת כרייה ומטלורגיה רוסית המתמחה בייצור פלדה. היא הוקמה בשנת 1999 והיא מורכבת מחטיבת כרייה ומחלקת פלדה.

חברת USM אחזקות מחזיקה בכל מניות מטאלואינווסט, כאשר אלישר אוסמנוב הוא הבעלים העיקרי של USM אחזקות (מחזיק ב-48% מהמניות), בעלים נוספים אחרים הם אנדריי סקוץ' ופרהד מושירי - שמחזיקים ב-30% וב-10%, בהתאמה.

משמשת לסירוגין כאחת הספונסריות של זניט סנקט פטרבורג.
## חברות-בת
[ממוזער| מיכאילובסקי GOK, אחד ממתקני הכרייה והעיבוד של עפרות ברזל הגדולים ברוסיה וב[חבר המדינות.]] 
;השקעות
* Metalloinvest Holding במוסקבה
* באוגוסט 2017 רכשה Metalloivest Holding מניות בחברת נאטילוס מינרלים יחד עם Mawarid Offshore Mining.
;כרייה
* כריית לבדינסקי  ועיבוד עבודות משולבות / לבדינסקי GOK בגובקין, מחוז בלגורוד; 20% נתח שוק עפרות הברזל המקומי.
* מיכאלובסקי כרייה ועיבוד של עבודות משולבות / מיכאילובסקי GOK בז'לזנוגורסק, מחוז קורסק; 20% משוק עפרות הברזל המקומי.
* ניקל נורילסק: בחודש יולי 2017 השלימה מטאלואינווסט קפריסין, חברה בת עקיפה של מטאלואינווסט, את מכירת 1.79% ממניות חברת הכרייה נורילסק ניקל. המכירה גייסה כ-400 מיליון דולר.
;מטלורגיה
* אוראל פלדה, ממוקמת בנובוטרויצק, מחוז אורנבורג; יצרן פלדה משולב רוסי גדול. בשנת 2017 הודיעה SteelAsia על עלייה בכמות הפלדה שתירכש מחברת Ural Steel בבעלות מטאלואינווסט.
* עבודות משולבות אלקטרומטאלורגיות באוסקול בסטארי אוסקול, מחוז בלגורוד; יצרן פלדה חשמלי גדול.
* חברת Oskol Trading Metallurgical LLC במוסקבה
* מפעל מתכות מולדובה (MMP), יצרן פלדה חשמלי גדול.
;הנדסת מכונות
* ORMETO - YUMZ באורסק, אורנבורג; מטלורגיה, כרייה והנדסת אנרגיה; ייצור ציוד תעשייתי
;תפוצה
* מטאל-אינווסטראנס, הובלה, תחבורת רכבות ומסופי ים
* OJSC Tulachermet
## תחרות
המתחרים המקומיים כוללים את קבוצת Evraz וחברת Novolipetsk Steel.
## קישורים חיצוניים
* 

* מטאלואינווסט (אנגלית)

## הערות שוליים

קטגוריה:מוסקבה: חברות
קטגוריה:קבוצת Mail.Ru
Cuz I Love You (שיר)

**Cuz I Love You** (בעברית: **משום שאני אוהבת אותך**) הוא סינגל שהוקלט על ידי הזמרת-יוצרת האמריקאית ליזו, מתוך אלבום האולפן השלישי שלה, Cuz I Love You. השיר יצא לאור ב-28 בינואר 2020, כסינגל השלישי מתוך האלבום.

השיר הגיע למקום ה-35 במצעד השירים הקצביים.

## רקע וכתיבה
על השיר נאמר כי "הוא שיר המכיל בתוכו את סגנון מוזיקת הנשמה, בו ליזו מציגה את היכולות הקוליות שלה". חלק ממבקרי המוזיקה השוו את הביצוע הקולי של ליזו בשיר לביצועים הקוליים של הזמרת-יוצרת דרלין לאב. מבחינת לירית, עוסק השיר באישה שנכנסה למערכת יחסים וכל דעותיה בנושא הרומנטיקה השתנו.

בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-45 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של ליזו ב-14 בפברואר 2019, לפני שיצא כסינגל. הקליפ צולם בשחור-לבן ויצא לכבוד ה-"יום ולנטיין" שחל באותו היום. בשנת 2020, הוציאה את קליפ המילים הרשמי של השיר.

נכון לאפריל 2020, מונה הצפיות של הקליפ עומד על למעלה מ-10 מיליון צפיות.

## הופעות
ליזו הופיעה עם הסינגל בטקס פרסי הגראמי לשנת 2020 לצד השיר "Truth Hurts". ב-18 בפברואר 2020, לידו הופיע עם השיר בטקס המוזיקה הבריטית יחד עם עוד שלוש רצועות מתוך האלבום *[[Cuz I Love You]]*. "Good As Hell", "Juice", "Truth Hurts". גם כן, הופיעה עם השיר בתוכנית של BBC.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירי ליזו
קטגוריה:שירים באנגלית
קטגוריה:שירים שנכתבו על ידי ליזו
קטגוריה:שירים על בכי
קטגוריה:בלדות נשמה
קטגוריה:סינגלים בהוצאת אטלנטיק רקורדס
רודימנטאל

**רודימנטאל** (באנגלית: **Rudimental**) היא להקת דראם נ' בייס בריטית.

## קריירה
ב-29 באפריל 2013, הוציאו את אלבום המוזיקה הראשון שלהם, *Home*.

ב-2 באוקטובר 2015, הוציאו את אלבום המוזיקה השני שלהם, *We the Generation*.

ב-25 בינואר 2019, הוציאו את אלבום המוזיקה השלישי שלהם, *Toast to Our Differences*.

ב-9 באוגוסט 2019, הוציאו את המיני-אלבום הראשון שלהם, *Distinction*.

## דיסקוגרפיה
### אלבומי אולפן
* 2013: *[[Home (אלבום של רודימנטאל)|Home]]*
* 2015: *[[We the Generation]]*
* 2019: *[[Toast to Our Differences]]*
* 2021: *[[Ground Control]]*

### מיני-אלבומים
* 2019: *Distinction*

## הופעות
### סיבובי הופעות
* 2012–2014: *Home Tour*

## פרסים ומועמדויות

## קישורים חיצוניים

* 

## הערות שוליים

קטגוריה:להקות בריטיות
קטגוריה:זוכי פרס המוזיקה הבריטית
קטגוריה:אמני מוזיקה אלקטרונית בריטים
קטגוריה:רמיקסרים
קטגוריה:להקות שהוקמו בשנת 2010
פוקימון: שובו של מיוטו

**פוקימון - שובו של מיוטו** (באנגלית: **Pokémon: Mewtwo Returns** ביפנית: **ポケットモンスター ミュウツー! 我ハココニ在リ MEWTWO SAGA**), הוא סרט טלוויזיה יפני מסוגת האנימה. את הסרט ביימו קוניהיקו יויאמה ומאסאמיטו הידאקה. זה היה סרט הטלוויזיה המבוסס על הסדרה "פוקימון" המהווה המשך ישיר לסרט "מיוטו מכה שנית".

הסרט שודר בטלוויזיה היפנית ב-17 ביולי 1999, ולאחר מכן עשתה גרסה אנגלית בווידאו באוסטרליה ב-17 באוגוסט 2001, בארצות הברית ובקנדה ב-4 בדצמבר 2001 ובממלכה המאוחדת ב-11 בפברואר 2001. ב-2002 הסרט המדובב לעברית יצא בישראל בקלטות וידאו ו-DVD.

## תקציר העלילה
הספיישל מתאר את חוויותיו של מיוטו לאחר הסרט – 'מיו נגד מיוטו', ועל החיפוש שלו אחר המקום שלו בעולם. מיוטו עם שאר הפוקימונים המשובטים מוצאים מקלט בקניון פיוריטי, על הר קיינה שמוגדר כאזור מסוכן למחיה. אך פרטיותם לא אורכת ימים כאשר מנהיג צוות רוקט – ג'ובאני, מצליח לאתר את הפוקימון האגדי ולנסות לתפוס אותו. אש קטצ'אם והחבורה נעזרים בלונה קארסון על מנת לחצות את הקניון ומגלים את דבר המזימה של צוות רוקט. מיוטו מנסה להילחם כנגד צוות רוקט אך נתקל במכשול כאשר ג'ובאני מאיים לפגוע בחבריו הפוקימונים ובמקום האקזוטי. כך נוצר מצב שלמיוטו אין אופציה אחרת והוא מסגיר את עצמו לידי צוות רוקט אך אש וחבריו נחלצים לעזרתו ומצילים את היום. בסוף הסרט, מיוטו וחבריו מוצאים את משמעות קיומם ומצליחים לחזור לשגרת חיים על פני כדור הארץ.

## דיבוב

## קישורים חיצוניים

*

קטגוריה:סרטי 2000
קטגוריה:סרטי פוקימון
קטגוריה:סרטי אנימה
קטגוריה:סרטי טלוויזיה
קטגוריה:סרטי אנימה מ-2000
הרפתקאות פרנטיש וירוויץ'

ממוזער|הקרנת הבכורה של הסרט. 16 במרץ 2020.
**הרפתקאות פרנטיש וירוויץ**' (בבלארוסית: **Авантуры Пранціша Вырвіча**; ברוסית: **Авантюры Прантиша Вырвича**; משווק במדינות המערב בשם **Adventure Prentice of Wyrwich**) הוא סרט קולנוע בלארוסי בהפקת בלארוספילם מסוגת הדרמה ההיסטורית והפנטזיה. מבוסס על הרומן באותו השם שכתבה הסופרת הבלארוסית לודמילה רובליבסקאיה והוא הסרט ההיסטורי הראשון בהיסטוריה של הקולנוע הבלארוסי. זהו סרט הרפתקאות היסטורי הראשון מאז הקולנוע הסובייטי שמופק בבלארוס. הבמאי אלכסנדר אניסימוב אסף לצורך הצילומים צוות בלארוסי.

בנוסף לסרט קולנוע באורך מלא, הסרט ייצא גם בגרסה מורחבת יותר כמיני-סדרת טלוויזיה באורך 176 דקות, שתשודר בערוץ הראשון של החברה הבלארוסית לרדיו וטלוויזיה.
## עלילה
אציל צעיר ממשפחה נוצרית אדוקה, פרנטיש וירוויץ', נאלץ לברוח מהמכללה הישועית במינסק, לאחר שנקם את המורה על מות חברו. בדרך, פרנטיש הופך בטעות לבעלים של "נכס" יוצא דופן - רופא, אלכימאי ומדען, שנאלץ להיכנס לשירות בשל חובות שהצטברו. הפגישה הופכת להיות גורלית עבור כולם - האציל הגאה והנואש וירוויץ', הרופא הכריזמטי לדניק וחביבו סלומה רניך מוצאים את עצמם במערבולת של תככים ומזימות שמקורן בכס האיחוד הפולני-ליטאי.

## שחקנים ודמויות
*איוואן טרוס - פרנטיש וירוויץ'
*גאורגי פטרנקו
*ורוניקה פליאשקביץ'
*סרגיי יורייביץ'
*ויאצ'סלב פאבליוט
*יבגני אניקיי
*ויקטור מנאייב
*סרגיי סאבנקוב
*קונסטנטין מיכאלנקו
*דמיטרי יסנביץ'

## הפקה
צילומי הסרט נערכו בפברואר 2019.

## קישורים חיצוניים
* 

* "הרפתקאות פרנטיש וירוויץ'" באתר kinopoisk.ru
* קדימון הסרט באתר יוטיוב 

## הערות שוליים

קטגוריה:סרטי 2020
קטגוריה:סרטים בלארוסיים
קטגוריה:סרטים ברוסית
קטגוריה:סרטי פעולה
קטגוריה:סרטי דרמה היסטורית
המסע לעמק החלומות (זיכיון)

**המסע לעמק החלומות** (באנגלית: **The Land Before Time**) הוא זיכיון של סרטי אנימציה והרפתקאות אמריקאית על דינוזאורים שהופק בידי סרטי יוניברסל. זיכיון זה החל בסרט "המסע לעמק החלומות" משנת 1988, בבימויו של דון בלות' ובהפקת הבמאים סטיבן שפילברג וג'ורג' לוקאס, שהכניס 84.4 מיליון דולר.

לאחר סרט זה נוספו עוד 13 סרטי וידאו ו-DVD (מרביתם יצאו בשנים עוקבות, כשהאחרון יצא בשנת 2016) וכן סדרת טלוויזיה תחת אותו שם מ-2007, אך ללא מעורבותם של בלות', שפילברג או לוקאס. כמו כן יצאו לפחות 14 משחקי מחשב של הזיכיון.

עלילת הזיכיון מתארת את קורותיהם של האפטוזאורוס הצעיר ליליפוט החובר לארבעה דינוזאורים ויצורים נוספים צעירים (טריצרטופס, זאורולופוס, פטרנודון וסטגוזאורוס), אשר נודדים בעת בצורת קשה לעבר נווה מדבר בעידן המזוזואיקון. לאורך הסדרה הם נתקלים בהרפתקאות שונות, מהימלטות מטורפים שונים, פלישת חייזרים ועד לליקוי חמה.

## הזיכיון
### סרטי הזיכיון
* **[[המסע לעמק החלומות]]** - הסרט הראשון מ-1988 שבוים בידי דון בלות' והופק בידי סטיבן שפילברג וג'ורג' לוקאס.
* **[[המסע לעמק החלומות 2: הרפתקה בעמק הגדול]]** - הסרט השני מ-1994 שבוים בידי רוי אלן סמית'.
* **[[המסע לעמק החלומות 3: עת לחברות גדולה]]** - הסרט השלישי מ-1995 שבוים בידי רוי אלן סמית'.
* **[[המסע לעמק החלומות 4: מסע אל תוך הערפל]]** - הסרט הרביעי מ-1996 שבוים בידי רוי אלן סמית'.
* **[[המסע לעמק החלומות 5: האי המסתורי]]** - הסרט החמישי מ-1997 שבוים בידי צ'ארלס גרוסוונור.
* **[[המסע לעמק החלומות 6: הסוד שאסור לספר]]** - הסרט השישי מ-1998 שבוים בידי צ'ארלס גרוסוונור.
* **[[המסע לעמק החלומות 7: אבן האש הקרה]]** - הסרט השביעי מ-2000 שבוים בידי צ'ארלס גרוסוונור.
* **[[המסע לעמק החלומות 8: הכפור הגדול]]** - הסרט השמיני מ-2001 שבוים בידי צ'ארלס גרוסוונור.
* **[[המסע לעמק החלומות 9: המסע למים הגדולים]]** - הסרט התשיעי מ-2002 שבוים בידי צ'ארלס גרוסוונור.
* **[[המסע לעמק החלומות 10: הנדידה הגדולה]]** - הסרט העשירי מ-2003 שבוים בידי צ'ארלס גרוסוונור.
* **[[המסע לעמק החלומות 11: הפלישה של טיניזאורוס]]** - הסרט האחד עשר מ-2004 שבוים בידי צ'ארלס גרוסוונור.
* **[[המסע לעמק החלומות 12: יום המעופפים הגדול]]** - הסרט השנים עשר מ-2006 שבוים בידי צ'ארלס גרוסוונור.
* **[[המסע לעמק החלומות 13: חוכמת החברים]]** - הסרט השלושה עשר מ-2007 שבוים בידי ג'יימי מיטשל ובידי צ'ארלס גרוסוונור (כבמאי משנה).
* **[[המסע לעמק החלומות 14: מסע האמיצים]]** - הסרט הארבעה עשר והאחרון שיצא בשנת 2016 ובוים בידי דייוויס דוי.

### סדרת טלוויזיה
***[[המסע לעמק החלומות (סדרת טלוויזיה)|המסע לעמק החלומות]]** - סדרת טלוויזיה קנדית שיצאה בערוץ YTV הקנדי. הסדרה שודרה החל מ-5 בינואר 2007, מעט לאחר יציאת הסרט ה-12 והסתיימה לאחר 26 פרקים. העלילה שלה חלה לפני הסרט ה-13. בארצות הברית שודרה הסדרה בערוץ Cartoon Network, החל מ-5 במרץ 2007 עד 21 בינואר 2008. כמו כן יצא מארז DVD של הסדרה.

## קישורים חיצוניים

* [המסע לעמק החלומות ב[יוטיוב]] 
*
קטגוריה:סרטי דינוזאורים

קטגוריה:סדרות סרטי אנימציה
קטגוריה:סרטי אנימציה של אולפני יוניברסל
I Dare You

"**I Dare You**" (בתרגום חופשי לעברית: "**אני מאתגרת אותך**"; בגרסה העברית: "**בוא נראה**") הוא סינגל שהוקלט על ידי הזמרת האמריקאית קלי קלרקסון. השיר יצא לאור ב-16 באפריל 2020, כסינגל שלא מתוך אלבום, על ידי חברת התקליטים אטלנטיק רקורדס. הסינגל עצמו כולל בתוכו דואטים של קלרקסון יחד עם אמנים שונים בשפות שונות — הזמרת הצרפתית זאז (צרפתית), הזמרת הקנדית-מרוקאית פאוזיה (ערבית), הזמר הספרדי בלאס קנטו (ספרדית), הצמד המוזיקלי הגרמני גלספרלינספיל (גרמנית), והזמרת הישראלית מאיה בוסקילה (עברית).

## רקע וכתיבה
השיר נכתב על ידי ג'סי שטקין, ג'ף גיטלמן, לאורה ולץ, נטלי המבי, בן וסט והופק על ידי שטקין וגיטלמן. בפברואר 2020, במונולוג הפתיחה של קלרקסון בפרק מתוך תוכנית האירוח שלה הנושאת את שמה, חשפה קלרקסון את תוכניתה להוציא את השיר. במרץ 2020 הודיעה הזמרת הישראלית מאיה בוסקילה כי הוזמנה על ידי חברת התקליטים וורנר מיוזיק גרופ להקליט את השיר כדואט עם קלרקסון כחלק מההוצאה הכוללת אמני הקלטות מובחרים מכל העולם, שכוללת בין השאר הזמרת הצרפתית זאז, הזמרת הקנדית-מרוקאית פאוזיה, הזמר הספרדי בלאס קנטו, והצמד המוזיקלי הגרמני גלספרלינספיל. הסינגל היה אמור לצאת במקור ב-24 במרץ 2020, אך נדחתה יציאתו בעקבות מגפת הקורונה. ב-3 באפריל, הודיעה קלרקסון באופן רשמי על תאריך יציאתו של השיר, 16 באפריל.

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירי מאיה בוסקילה
קטגוריה:שירי פאוזיה
קטגוריה:שירים באנגלית
קטגוריה:שירים בגרמנית
קטגוריה:שירים בספרדית
קטגוריה:שירים בערבית
קטגוריה:שירים בצרפתית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי נעם חורב
קטגוריה:שירים שהופקו על ידי ג'סי שטקין
קטגוריה:שירי אהבה
קטגוריה:שירי אהבה בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אלקטרה רקורדס
קטגוריה:סינגלים בהוצאת לב גרופ מדיה
Um em Um Milhão

**Um em Um Milhão** (באנגלית: ****, ובעברית: **1 בתוך מיליון**) הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה הרביעי שלו, **'. השיר יצא לאור ב-[[23 ביולי]] [[2018]], על ידי [[חברת התקליטים]] [[יוניברסל מיוזיק גרופ]], כסינגל הראשון מתוך אלבום ההופעה.

עם יציאתו נכנס השיר אל המקום השמיני במצעד השירים שב[[ברזיל]].

== רקע וכתיבה ==
השיר נכתב על ידי ז'ואן מרקוס, ונסיניה PG, היאגו ויניסיוס, ריק מונטיירו ופליפי ארנה, והופק על ידי [[סימונה & סימריה|סימריה]] וניווארדו פאז. זהו שיר בסגנון ה[[פופ]], המשלב בתוכו גם את סגנון הפופ הלטיני, אשר מאפיינים שירים נוספים מתוך אלבום ההופעה, **'.

בסמוך לצאתו עלה השיר לרשת הזרמת המדיה ספוטיפיי. השיר צבר שם למעלה מ-15.5 מיליון השמעות.

## וידאו קליפ
הווידאו קליפ המלא של השיר הועלה לערוץ היוטיוב הרשמי של סימונה & סימריה ב-29 ביולי 2018, שישה ימים לאחר צאתו כסינגל. לאורכו של הקליפ ניתן לראות את השתיים כשהן לובשות שמלות מהודרות על רקע מסך כחול, ובמקביל מוצגים קטעים שונים מחיי היומיום של זוג מסוים.

נכון לאפריל 2020, מונה הצפיות של הקליפ עומד על למעלה מ-47 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי סימונה & סימריה
קטגוריה:שירים בפורטוגזית
מרק שטיינר

**מרק (מרדכי) שטיינר** (באנגלית: **Mark Steiner**; 6 במאי 1942 – 6 באפריל 2020) היה פרופסור במחלקה לפילוסופיה באוניברסיטה העברית בירושלים, התמחה בפילוסופיה של המדע ובפרט בפילוסופיה של המתמטיקה.

## ביוגרפיה
שטיינר למד את תאריו הראשונים באוניברסיטת אוקספורד ובאוניברסיטת קולומביה, וקיבל תואר דוקטור מאוניברסיטת פרינסטון בשנת 1972. לאחר מכן שימש כמרצה בכיר באוניברסיטת קולומביה ובשנת 1977 החל לשמש כמרצה בכיר באוניברסיטה העברית. שש שנים לאחר מכן התמנה לפרופסור חבר, ובשנת 1998 מונה לפרופסור מן המניין.

במהלך התפרצות נגיף הקורונה בישראל נדבק שטיינר בנגיף הקורנה  ונפטר ב-6 באפריל מסיבוכי המחלה במרכז הרפואי שערי צדק בגיל 77.

## משפחה
אחיו של שטיינר, ריצ'רד שטיינר , הוא פרופסור ללשונות שמיות בישיבה יוניברסיטי.

## פעילות אקדמית
שטיינר היה עורך של כתב העת "עיון". בשנת 2012, לכבוד הגיעו לגיל 70, יצא לאור לכבודו גיליון מיוחד של "עיון" שכותרתו "Mathematical knowledge and its applications : in honor of Mark Steiner", בעריכתם של ימימה בן-מנחם, ליאו קורי וקרל פוזי.

ערך וכתב מבוא להוצאה בעברית של "מסכת על טבע האדם" מאת דייוויד יום. ידוע בשל ספרו "The Applicability of Mathematics as a Philosophical Problem", שבו ניסה להסביר את התועלת ההיסטורית שבשימוש במתמטיקה בתחום הפיזיקה, כמעין המשך למאמרו המפורסם של יוג'ין ויגנר "The Unreasonable Effectiveness of Mathematics in the Natural Sciences". שטיינר חיבר גם את הספר "Mathematical Knowledge".

## ספריו

* Mathematical knowledge, Cornell University Press, 1975
* The Applicability of Mathematics as a Philosophical Problem, Harvard University Press, 1998


## קישורים חיצוניים

* Works by Mark Steiner, PhilPapers

## הערות שוליים

קטגוריה:סגל האוניברסיטה העברית בירושלים: פילוסופיה
קטגוריה:בוגרי אוניברסיטת אוקספורד
קטגוריה:בוגרי אוניברסיטת קולומביה
קטגוריה:בעלי תואר דוקטור מאוניברסיטת פרינסטון
קטגוריה:ישראלים ילידי ארצות הברית
קטגוריה:ישראלים שנולדו ב-1942
קטגוריה:ישראלים שנפטרו במגפת הקורונה
קטגוריה:ישראלים שנפטרו ב-2020
אדריאן הסלר

**אדריאן הסלר** (בגרמנית: **Adrian Hasler**; נולד ב-11 בפברואר 1964) הוא פוליטיקאי וכלכלן מליכטנשטיין, שכיהן בין השנים 2013–2021 כראש ממשלת ליכטנשטיין ועמד בעבר בראש כוחות המשטרה הלאומית של ליכטנשטיין.

## ביוגרפיה
נולד בעיר ואדוץ שבליכטנשטיין. למד בבית הספר התיכון בואדוץ, אותו סיים ב-1984. למד מנהל עסקים עם התמחות בפיננסים והנהלת חשבונות באוניברסיטת סנט גאלן שבשווייץ, שם סיים את לימודיו האקדמיים ב-1991. מאוחר יותר כיהן כראש השליטה באורגן "*Thin Films* of *Balzers AG".* מ-1996 עד 2004 כיהן כראש קבוצת הפיננסים וכסגן מנהל של "*Verwaltungs- und Privat-Bank"* בואדוץ, עיר הולדתו.

הוא נבחר לפרלמנט של ליכטנשטיין ב-2001 כנציג של מפלגת האזרחים הפרוגרסיבית (FBP). במרץ 2004 הוא פרש מתפקידו כחבר פרלמנט והפך לראש כוחות המשטרה הלאומית של ליכטנשטיין. ב-1 באפריל 2004 הוא החליף כאמור את הראש הקודם של כוחות המשטרה הלאומית, מרטין מייר.

ב-2012 הוא נבחר כנציג מפלגת האזרחים הפרוגרסיבית לראשות הממשלה בבחירות 2013 במדינה. בבחירות אלו ניצחה המפלגה והסלר מונה לראש ממשלת ליכטנשטיין. הוא נכנס לתפקידו ב-27 במרץ 2013. כראש ממשלה הוא כיהן בנוסף כשר לענייני ממשלה כלליים וכשר האוצר. לקראת הבחירות שנערכו בפברואר 2021 הודיע כי לא יתמודד לכהונה נוספת כראש ממשלה. לאחר השבעת הממשלה החדשה ב-25 במרץ פרש מתפקידו והוחלף על ידי מי שהיה בעבר סגן ראש הממשלה וחבר הממשלה, דניאל ריש.

נשוי לגודרון אלקוח מ-28 במאי 2003 ולהם שני בנים.

## קישורים חיצוניים

## הערות שוליים

קטגוריה:כלכלנים
קטגוריה:ראשי ממשלת ליכטנשטיין
קטגוריה:ילידי 1964
B-Fresh

ממוזער|שייקים של B-Fresh**B-Fresh** היא רשת בינלאומית של חנויות ודוכני משקאות המציעה תה בועות, שייקים, יוגורט וקעריות סמודי. ביוני 2024 הפעילה הרשת 105 סניפים בארצות הברית, בריטניה וישראל. התפריט כולל מגוון משקאות המבוססים על פירות וירקות, סופר פוד, פניני טפיוקה וכדורי פרי בבישול מולקולרי, לצד קעריות אסאי עם תוספות לבחירה (גרנולה, פרי העונה, טפיוקה וכדורי פרי) וחטיפים. בנוסף מושקות מהדורות עונתיות של משקאות.

## קישורים חיצוניים
* 

## הערות שוליים

2020 04
קטגוריה:מיצים
קטגוריה:חברות מזון ישראליות
קטגוריה:ישראל: חברות שהוקמו ב-2015
Cold Fact

**Cold Fact** הוא אלבום האולפן הראשון (מתוך שניים) של סיקסטו רודריגז שיצא בארצות הברית במרץ 1970. האלבום היה לכישלון מהדהד בארצות הברית, דבר שהוביל לפיטורו של רודריגז מחברת התקליטים שלו בסופו של דבר, אך בדרום אפריקה, ללא ידיעתו של רודריגז, האלבום היה להצלחה כבירה ומכר למעלה ממיליון עותקים. האלבום הופק על ידי דניס קופיי והוקלט בספטמבר - אוגוסט 1969. זהו אלבום פולק רוק ופולק פסיכדלי.

## רקע
את הפופולריות שלו החל רודריגז לצבור בפאבים מקומיים בדטרויט. הוא הופיע לרוב מול מהגרים נוספים ממקסיקו, אך עקב עליית הפופולריות המקומית שלו הגיעו גם אנשי מוזיקה אחרים לצפות בהופעותיו. בשנת 1967 הוציא את הסינגל הראשון שלו, "I'll Slip Away" שיצא על ידי חברת אימפקט רקורדס. הסינגל, על אף שלא היה להצלחה וכמעט שלא נמכר (רודריגז טען מאוחר יותר כי הכישלון המסחרי שלו בארצות הברית הוא תוצאה של גזענות כלפי מהגרים) הגיע לידיהם של חברת ההקלטות סאסקס רקורדס, שהתלהבו מכישרונו הייחודי של רודריגז, והחליטו להפיק לו אלבום.

האלבום הוקלט בצורת סשנים בין אוגוסט לספטמבר 1969, כשלבסוף יצא בצורת תקליט במרץ 1970. האלבום היה כישלון חרוץ עם יציאתו לאור בארצות הברית, כאשר כמעט שלא נמכרו עותקים שלו במישיגן, ובטח שלא בארצות הברית כולה. אלא שעל פי סרט המחקר "מחפשים את שוגרמן" שיצא בשנת 2012 העוקב אחר סיפורו שלא ייאמן של רודריגז, השמועה הרווחת היא שאחת בבנות הדוד של מפיק האלבום, דניס קופיי, עלתה על טיסה לדרום אפריקה יחד עם בן זוגה והביאה איתה עותק של האלבום. העותק אבד בדרום אפריקה והתגלגל לידיו של תושב חובב מוזיקה, אשר שמע את המסרים בשיריו של רודריגז שתומכים בשוויון זכויות בין לבנים, שחורים וצבעוניים, וידע כי אם ישלח את העותק לחברת הרדיו המשטרה תברור אותו בשל מסריו הליברליים ותגנוז אותו, ולכן החליט להפיץ אותו באופן לא חוקי.

האלבום הפך ללהיט בדרום אפריקה ו"התפשט" ברחבי המדינה במהירות מדהימה. מכיוון שכל העותקים שנמכרו בעצם נצרבו במקור באופן לא חוקי מאותו עותק, המכירות של האלבום עברו מיד ליד, ורודריגז או חברת התקליטים שלו לא ראו אפילו דולר יחיד מכל המכירות. האלבום היה פופולרי כל כך בדרום אפריקה שהערכות מאוחרות מעידות על כך שהאלבום נפוץ בדרום אפריקה כמו אלבומי הביטלס בבריטניה. רק בשנת 2012, לאחר שהסרט "מחפשים את שוגרמן" חשף את הסיפור של רודריגז, הוא קיבל חלק מועט מאוד מהרווחים שהגיעו לו.

## רשימת רצועות

## מורשת

* הסרט מחפשים את שוגרמן העוסק בסיפורו של רודריגז משתמש בשירי האלבום כפסקול לסרט. השיר המפורסם ביותר של רודריגז, "שוגרמן", הוא השיר הפותח באלבום והוא גם שמו של הסרט.
* בשנת 2001 ביצע המוזיקאי והשחקן האמריקאי נאז גרסת כיסוי לשיר הפותח, "Sugar Man".
* בשנת 2014 המוזיקאי ומפיק המוזיקה האלקטרונית הצרפתי טריסטן קזארה ביצע גרסת כיסוי לשיר "Hate Street Dialogs".

## ראו גם

* סיקסטו רודריגז

## קישורים חיצוניים

# הסרט המלא "מחפשים את שוגרמן" ביוטיוב

קטגוריה:סיקסטו רודריגז
חימום קולי

**חימום קולי** הוא חימום שמטרתו להכין לפעילות של דיבור או זמרה, ומבוצע בעיקר על ידי זמרים, שחקנים, שדרני רדיו וספורט וכדומה. לחימום קולי השפעה סובייקטיבית, אולם השפעותיו הפיזיולוגיות עלומות ולא ברור אם הוא מצמצם את הסיכון לפציעה.

חימום קולי כולל מהלכים מוזיקליים המבוצעים באמצעות הקול, דוגמת גליסנדו, ארפג'ו, ווקאליזה, סולמות כרומטיים, מסה די ווקה  ועוד. בנוסף, נהוג למתוח את שרירי הראש, הצוואר והכתפיים ולבצע תרגילי נשימה.

ישנו חוסר בהירות מחקרית בנוגע להשפעותיו של החימום הקולי. חימום השרירים בבית הקול השולטים בשפתות הקול מייצר השפעה זהה לחימום כל שריר אחר, אולם ההשפעות הפיזיולוגיות על מיתרי הקול והאקוסטיות אינן ברורות והמחקר אודותיהן דל.

## לקריאה נוספת

## הערות שוליים

קטגוריה:זמרה
באבי יאר (סרט, 2003)

**באבי יאר** (הידוע גם בשם **Babij Jar** במקור) הוא סרט בלארוסי משנת 2003 בבימויו של ג'ף קאנו ובכיכובו של מיכאל דגן. הסרט צולם באירופה והופץ באופן מוגבל.

## עלילה
הסרט מגולל את הרציחות ההמוניות בספטמבר 1941 של אלפי יהודים, סובייטים שבויים, קומוניסטים, צוענים ואזרחים אחרים שנטבחו על ידי האיינזצגרופן, עוצבות המבצע של גרמניה הנאצית. הסרט מתאר באופן גרפי את משתפי הפעולה האוקראיניים ואת ביצוע הרצח בקייב (בירת אוקראינה).

## ראו גם
* באבי יאר
## קישורים חיצוניים

## הערות שוליים

קטגוריה:סרטים על השואה
קטגוריה:סרטי 2003
קטגוריה:סרטים באנגלית
קטגוריה:סרטים בלארוסיים
קטגוריה:קייב בקולנוע
קטגוריה:איינזצגרופן
קטגוריה:זיכרון שואת יהודי אוקראינה
קו הדנייפר

**קו הדנייפר** (בבלארוסית: **Дняпроўскі рубеж**) הוא סרט מלחמה בלארוסי בבימויו של דניס סקבורצוב משנת 2009. תקציב הסרט היה כשישה מיליון דולר, מה שהופך אותו לסרט היקר ביותר בתולדות בלארוס העצמאית. 

## עלילה
הבסיס לסרט היה ההגנה ההרואית של מוהילב, מה שמכונה קו הדנייפר - אירוע היסטורי אמיתי, כאשר כוחותיהם של אזרחים וחיילי הצבא האדום מנעו מתקפת אויב למשך שלושה שבועות. המפקד שמבין את המצב האבוד בו נפלו מגיני קו הדנייפר עושה כל מאמץ לרסן את המתקפה הגרמנית. האחות זויה סינצובה מאוהבת בו.
## שחקנים ודמויות

## קישורים חיצוניים

קטגוריה:סרטי מלחמת העולם השנייה
קטגוריה:סרטים בלארוסיים
קטגוריה:סרטי 2009
מסגרת עם מלכת שבא ותרנגול הבר

**מסגרת עם מלכת שבא ותרנגול הבר** היא מסגרת שנוצרה בבצלאל, בית מדרש לאמנות ולמלאכות-אמנות על פי עיצוב של זאב רבן.
## תיאור
המסגרת נעשתה בטכניקה של מקשה במחלקת המקשה של "בצלאל" או באחת מן הקבוצות, כגון "נצן" או "שרא"ר", שעסקו בטכניקה זו במסגרת בית הספר. נושא העיטור שאוב מ"ספר האגדה" שערכו חיים נחמן ביאליק ויהושע חנא רבניצקי. על פי האגדה, מלכת שבא קורעת את בגדיה מעליה בשל פחד ותרנגול הבר מגיע אליה כשהוא נושא איגרת משלמה המלך. בחלקה התחתון של המסגרת מופיעה דמותה של מלכת שבא. היא מתוארת שוכבת בחצרה ולובשת בגדים תחתונים. משני צידי התיאור מופיעים עציצים גדולים. ברקע, מעבר לגדר הארמון, מופיע תיאור של עיר. בחלקה העליון של המסגרת מופיע תיאור של שתי ציפורים, הדומות בעיצובן לפסיון או טווס. רבן מחבר בין שני חלקי המסגרת באמצעות זנב הציפור ובאמצעות עץ תמר גדול.

רבן עסק בדמותה של מלכת שבא מספר פעמים. מלבד מסגרת זו יצר רבן סדרה של איורים ובהן דמותה של מלכת שבא, שהוצגו בשנת 1922 בתערוכה של "אגודת אמנים עברית". העיצוב שימש ליצירת מספר לא ידוע של מסגרות, בפליז או בכסף. אחת מן המסגרת בעיצוב זה, שמקורה באוסף יצחק אינהורן, הוצגה בתערוכה "בצלאל של שץ" (1982) שהתקיימה במוזיאון ישראל.

## הערות שוליים

קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
קטגוריה:אמנות יהודית
קטגוריה:תבליטים
קטגוריה:פיסול ישראלי
כומתת הארגמן (סרט)

**כומתת הארגמן** הוא סרט פעולה בלארוסי שהופק על ידי חברת הסרטים בלארוספילם, המספר על חיי היומיום של חיילי הכוחות המיוחדים. הקרנת הבכורה התקיימה ב-1 בינואר 2008. 

## עלילה
הסרט מביא את סיפוריהם של אנשים מכמה דורות של כוחות מיוחדים: סגן אלוף מנוסה בשם פאבלוב, שמנה פעולות רבות ומוצלחות; סרן קוצ'קוב, שלא משאיר את הרצון להתכבד ללבוש את כומתת הכוחות המיוחדים, למרות כישלונות חוזרים ונשנים במבחני ההסמכה, וכן טוראי קופריאנוב, שאביו, הסגן הבכיר קופריאנוב (שבניהולו שירת גם פאבלוב), מת בנסיבות מעורפלות באפגניסטן ועבורם השירות בכוחות מיוחדים הופך להתחלה של שלב רציני בחיים: עם עזיבת הכוחות המיוחדים יודע המגויס מהי אחווה, עזרה הדדית, אומץ לב וכבוד. 

המורכבות המוגברת של משנתו של קורס הלוחם הצעיר מחמירה בשל מצב אישי קשה: מסתבר שקוצ'קוב וקופריאנוב מתמודדים עם הסידור המיוחד של הסטודנטית נסטיה היפה. עם זאת, במקרה, הגיבורים נקלעים למצב מסוכן מאוד ומאיים על מוות לא רק של עצמם, אלא גם להרבה אנשים אחרים: נסטיה וחבריה הולכים להירגע בטבע, אך המקום בו בחרו מתגלה כמוקד לפיגוע מתוכנן. ההתנגשות עם המחבלים הופכת קטלנית עבור חבריה של נסטיה, שנרצחים בדם קר על ידי המחבלים, והנערה עצמה, יחד עם קופריאנוב וקוצ'טקוב, נופלים לידי פושעים. בסכנת חיים, במצב חסר סיכוי, שני הגיבורים צריכים להציל לא רק את אותה, אלא גם את חיי אחרים... 

## שחקנים ודמויות

## קישורים חיצוניים

* דף הסרט באתר של חברת הסרטים Belarusfilm 
קטגוריה:סרטים ברוסית
קטגוריה:סרטי 2007
קטגוריה:סרטי פעולה
קטגוריה:סרטים בלארוסיים
מגיהנום לגיהנום

**מגיהנום לגיהנום** (בבלארוסית: **З пекла ў пекла**) הוא סרט דרמה בלארוסי משנת 1997 על פוגרום קיילצה בבימויו של דמיטרי אסטרחן. הסרט נבחר כנציג בלארוס לסרט הזר הטוב ביותר בטקס פרסי האוסקר ה-69, אך לא התקבל כמועמד. 
## עלילה
בשנת 1941 כובשים הנאצים את העיר הפולנית קיילצה. הדמות הראשית, לפני שנשלחה למחנה ריכוז, מעניקה את בתה למשפחה פולנית שילדה מת לאחרונה. כאשר חלפה המלחמה, האסירה לשעבר חוזרת לעיר הולדתה ורוצה שבתה תחזור, אך הילדה גדלה בלי לדעת מי היו הוריה האמיתיים. סתירות פנימיות וחוויות רוחניות עמוקות מעמידות את הגיבורים במצב אכזרי של בחירה. 

## שחקנים ודמויות
* ולריה ויילבה בתפקיד פלה 
* אניה קלינג בתפקיד הלנה גולדה 
* גנאדי סוויר בתפקיד הנריק גולדה 
* אלה קליוקה בתפקיד אנה סיקורסקה 
* גנאדי נזארוב בתפקיד אנדז'יי סיקורסקי 
* ולדימיר קבאלין בתפקיד בשנאק 

## קישורים חיצוניים

## הערות שוליים

קטגוריה:סרטים על השואה
קטגוריה:סרטים ביידיש
קטגוריה:סרטים ברוסית
קטגוריה:סרטים בגרמנית
קטגוריה:סרטים בלארוסיים
קטגוריה:סרטי 1997
קטגוריה:זיכרון שואת יהודי פולין